Θεσσαλονίκη, 14/01/2026

**Η Lidl Ελλάς παρουσιάζει το 10ο Socioeconomic Impact Report για το 2024**

**Σημαντική συνεισφορά στην ελληνική οικονομία και κοινωνία με επενδύσεις σε βιωσιμότητα και κοινωνική υπευθυνότητα.**

Η **Lidl Ελλάς** παρουσιάζει τη νέα μελέτη κοινωνικοοικονομικών επιδράσεων, επιβεβαιώνοντας για ακόμη μία χρονιά τη δέσμευσή της στην υπεύθυνη επιχειρηματικότητα και στη δημιουργία ουσιαστικής αξίας για την ελληνική οικονομία και κοινωνία. Το **10ο Socioeconomic Impact Report** αποτυπώνει την πρόοδο της εταιρείας για το **2024** και αναδεικνύει τη συνεχή ενίσχυση του οικονομικού και κοινωνικού της αποτυπώματος στη χώρα.

Η μελέτη αποτυπώνει τον τρόπο με τον οποίο η **Lidl Ελλάς** δημιουργεί αξία για την ελληνική οικονομία, ενισχύει την απασχόληση και συμβάλλει στα κρατικά έσοδα, ενώ παράλληλα επενδύει σε δράσεις βιωσιμότητας και κοινωνικής προσφοράς.

**Κύρια σημεία της μελέτης:**

* **Συνολική συνεισφορά στο ΑΕΠ:** **€1,07 δισ.**, που αντιστοιχεί στο 0,52% του εθνικού ΑΕΠ. Για κάθε 1€ άμεσης συνεισφοράς της εταιρείας στο ΑΕΠ, δημιουργούνται επιπλέον **4,10€** προστιθέμενης αξίας στο σύνολο της οικονομίας.
* **Απασχόληση:** **38.100 θέσεις εργασίας** (άμεσες, έμμεσες και επαγόμενες), καλύπτοντας το **0,73%** της συνολικής απασχόλησης της χώρας. Από κάθε άμεση θέση εργασίας, η εταιρεία υποστηρίζει **4,6 επιπλέον θέσεις εργασίας** στο σύνολο της ελληνικής οικονομίας.
* **Συνεισφορά στα κρατικά έσοδα:** **€438 εκ**. σε φόρους και ασφαλιστικές εισφορές, αποτελώντας το **0,44%** των συνολικών φορολογικών εσόδων του κράτους.
* **Στήριξη Ελλήνων παραγωγών:** Συνεργασία με περισσότερους από **400 συνεργάτες-προμηθευτές** και εξαγωγές σε **31 χώρες**. Το 2024, οι εξαγωγές ελληνικών προϊόντων στο πλαίσιο θεματικών εβδομάδων προώθησης ελληνικών προϊόντων μέσω της εταιρείας ανήλθαν σε **€527,6 εκ.**, με περισσότερους από **1.647 κωδικούς προϊόντων** να φτάνουν σε καταναλωτές σε όλο τον κόσμο. Επιπλέον, πραγματοποιήθηκαν απευθείας εξαγωγές **φρούτων και λαχανικών** από Έλληνες προμηθευτές σε χώρες Lidl ύψους **€186 εκ**.
* **Επενδύσεις σε κοινωνικές και περιβαλλοντικές δράσεις:** Το 2024 η εταιρεία διέθεσε συνολικά **€1,99 εκ**. σε χορηγίες, δωρεές και δαπάνες για κοινωνικές και περιβαλλοντικές πρωτοβουλίες. Από αυτό το ποσό, €1,31 εκ. αφορούσαν επενδύσεις σε κοινωνικές και περιβαλλοντικές δράσεις, ενώ €687,6 χιλ. αντιστοιχούν στην αξία προϊόντων που προσφέρθηκαν σε ευάλωτες κοινωνικές ομάδες.

Με σταθερή προσήλωση στη βιώσιμη ανάπτυξη και στους Στόχους Βιώσιμης Ανάπτυξης του ΟΗΕ, η **Lidl Ελλάς** συνεχίζει να επενδύει σε πρωτοβουλίες που βελτιώνουν την ποιότητα ζωής, μειώνουν το περιβαλλοντικό αποτύπωμα και ενισχύουν την κοινωνική αλληλεγγύη.

Η **Lidl Ελλάς** παραμένει αφοσιωμένη στη δημιουργία αξίας για το σύνολο της ελληνικής κοινωνίας, με όραμα ένα αύριο που αξίζει σε όλους.

Μπορείτε να βρείτε το Socioeconomic Impact Report 2024 [εδώ](https://corporate.lidl-hellas.gr/sustainability/dimosieuseis/socioeconomic-impact-reports).

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[linkedin.com/company/lidl-hellas](http://www.linkedin.com/company/lidl-hellas)**

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**